Boled

Ur boled, pe bolod a-wechoùGeriadur F. Favereau, zo ur vannadell tennet gant un arm-tan hiniennel evel ur bistolenn, ur revolver pe ur garabinenn. Unan eus elfennoù ar munision eo en armoù-tan a-vremañ.

Istor
kleiz|thumb|220x220px|Boledoù mousked kavet war dachenn emgann Naseby (Bro-Saoz, 1645).
Bannadelloù sferek hepken e oa ar boledoù implijet en armoù-tan hiniennel en Europa adalek ar XV kantved. E plom e oant peurliesañ. Dre ma oa izel a-walc'h galloud ar poultr du implijet da dennañ ar bannadelloù-mañ e oa bras o c'halibr (17,5 mm evit ar mousked stumm 1777 gall da skouer). E deroù an XIX kantved e krogas armeurerien da labourat war boledoù disheñvel o stumm, evel ar Gall Claude Étienne Minié, a ginnigas ur vannadell kranennek-krommvegek dezhi rizennoù er bloavezhioù 1840 MALFATTI René, Manuel de rechargement n°6, Crépin-Leblond, 2004, ISBN 2-7030-0235-1, pp. 17-22.

Adalek ar bloavezhioù 1880, donedigezh ar poultr divoged a zegasas kemmoù war ar bannadelloù. Kalz uheloc'h e oa o zizh gant ar c'hargadoù-poulzañ nevez evit gant poultr du kozh (betek 800 m/s e-lec'h 450 m/s d'ar muiañ a-raok). Riskloù a veze e vije distummet ar boledoù plom gant an tizh. Kroget e voe neuze da wiskañ ar boledoù plom gant danvezioù kaletoc'h. Ar c'hendeuz implijetañ eo ar meskaj kouevr ha zink. Staen a vez ouzhpennet a-wechoù evit na vefe ket goloet diabarzh ar c'hanol gant re a gouevr goude an tennoù.

Doareoù boledoù a-vremañ

 Mas 
Mas ur boled a vez eztaolet e grammoù pe e greun (1 c'hreunenn = 0,0648 gramm hag 1 gramm = 15,4324 greunenn). Boledoù dezhe masoù disheñvel a c'haller sterniañ war pep kalibr munisionoù.
+Skouer munisionMas ar boled (gramoù)Evezhiadenn5,45 × 39 mm M74Etre 3,43 ha 5,2 gKartouchenn implijet en AK-74.308 WinchesterEtre 10 hag 11 gKartouchenn sivil ha milourel, standart an AFNA12,7 × 99 mmEtre 42 ha 52 gKartouchenn vilourel, standart en AFNA9 mm ParabellumEtre 3,9 ha 8,4 gKartouchenn armoù-dorn implijetañ er bed..22 Long RifleEtre 1,9 ha 2,6 gKartouchenn sivil, implijet er sportoù tennañ dreist-holl.

 Stumm ha danvez 
Doareoù boledoù disheñvel a gaver hervez o stumm hag o implij. O stumm, o danvez hag o douester a gemm o c'henefeder bannouriezh.
Bannadelloù evit an armoù-skoaz
 FMJ (Full Metal Jacket) : boled gwisket. Ne zistumm ket pa sko ouzh an traoù. Implijet e vez gant an armeoù, hag e bed ar chase a-enep loened bras-tre (olifanted pe frikorneged da skouer).
 SP pe JSP (Soft Point pe Jacketed Soft Point) : gwak eo beg ar boled, a ra ur skabell-touseg pa sko ouzh ar sibl.
 HP (Hollow Point) : kleuz eo beg ar boled. Implijet e vez evit ar c'halibroù bihan.
 Boledoù H : ur speurenn metal kaletoc'h a zo e kreiz kalonenn blom ar boled. Gant se e c'hall ar boled en em ledañ ouzh e sibl ha treuziñ anezhañ mat ivez.

Bannadelloù evit an armoù-dorn
 boledoù krommvegek e plom penn-da-benn.
RN (Round Nose) : boled simpl ha marc'hadmat, nann-gwisket, ront e benn.
Wadcutter pe Semi-wadcutter : boledoù plaen o beg, implijet evit ar sportoù tennañ betek 25 metr.

 Bannadelloù evit an armoù flour o c'hanol 
Boledoù slug a c'hall bezañ implijet en armoù flour o c'hanol, evit ar chase peurliesañ. Meur a seurt slug a zo : ar brenneke, ijinet gant an alaman Wilhelm Brenneke e 1898, eo unan eus ar vrudetañ Company history war lec'hienn Brenneke (lennet d'an 10/01/2026). 

Levrlennadur
 MALFATTI René, Manuel de rechargement n°6, Crépin-Leblond, 2004, 384 p., ISBN 2-7030-0235-1
 LAMOTHE Arnaud, Guide pratique des armes à feu, 2025, ISBN 979-104156214-5, p. 26</ref>

Notennoù ha daveennoù

Rummad:Pezhioù armoù-tan
Rummad:Munisionoù
Rummad:Hoplologiezh
Rummad:Bannouriezh